古甌、駱之方，後楚子惲承周王命，鎮夷越，為庭一，百越來朝，是為楚庭。又傳嚮有五仙駕羊臨楚庭，以稻穗歸民，故稱穗城，亦號羊城。越既没，其相公師隅帥遺民城此，曰南武。秦平百越，置番禺縣，為南海郡治。秦季，南海尉趙佗為南越王，都番禺，復修南武。漢併南越，仍為南海郡治。吳時，分交州東四郡為廣州，與南海同治番禺。自此至宋，皆為廣州治。明置廣州府，其制未易。清時，置茭塘司、沙湾司、鹿步司、慕德里司。